钦定古今图书集成/明伦汇编/氏族典/第113卷 > 崔唐臣
## 钦定古今图书集成/明伦汇编/氏族典/第113卷 > 崔唐臣

按《尚友录》：“唐臣，闽人，与苏子容、吕晋叔交善。二君登
第，唐臣遂罢举。一日，舣舟河次，二君偶见之，问以别
后事，曰：‘初检橐中有钱百千，以其半买此舟，以其半
居货，往来江湖间，贸易自给，愈于应举觅官时也。次
早，二君自署中还，见崔留刺，亟访之，则莫可踪迹矣。
视其刺末一绝云：‘集贤仙客问生涯，买得渔舟度岁’’”
华。案有《黄庭》尊有酒，少风波处便为家。